A telepesek azonban kevésbé voltak alkalmasak a feladatra: többségük korábban városi lakosként nem értett a mezőgazdasághoz, idős vagy beteg volt. Már ugyanezen év nyarán megkezdődött a visszatelepülés, egy évre rá pedig 263-an már újra Bécsben éltek. A település létrehozásáról szóló terveknek végül az 1738–1739-ben kiújuló török háború vetett véget; emellett a térséget 1738-ban elérte a pestisjárvány is, amit 1739-re csak néhány család és mintegy 50 árva élt túl, akik 1740-ben hagyták el végleg a települést.